Ansøgningen er blevet imødekommet, og det er med stor glæde, at museet nu kan indlemme de ti værker som et væsentligt tilskud til samlingen. Værkerne-plus ét maleri af Rannva Kunoy købt af Listafelag Føroya-kan nu beses på Listasavn Føroya, idet de præsenteres i to sammenhængende rum, vinterstuen (glasstovan) ud mod Viðarlundin og den tilstødende køje (kliva). Og så lidt om kunstnerne: Rannva Kunoy Rannvá Kunoy (1975) er uddannet i 1999 fra Royal College of Art i London og har i dag sin base i byen. I 2014 fik hun sit internationale gennembrud gennem sin udstilling på Centre Pasqueart i Bienne, Schweiz og salg til Charles Saatchi Collection i London. De tre malerier er beslægtet med hendes gennembrudsarbejder, idet brugen af krystalfarve dog er mere udtalt end for tre år siden. Udtrykket er abstrakt, hvor lyse toninger og spor på en monokrom flade bringer mindelser om en fejleksponeret fotografisk plade. Trods det abstrakte udtryk rummer billederne en reference til konkrete oplevelser, ikke mindst kunstneriske, og sporene i Rannvá Kunoys billeder er dermed en slags tågede erindrings-billeder på det rene maleris præmisser. Maleriernes uhånd-gribelige og åndelige karakter forstærkes af krystalfarverne, der skaber lige så flygtige lysglimt og skiftende farvenuancer. Jón Sonni Jensen er uddannet i 2012 fra Norwich University of the Arts i England og er bosat og arbejder i Tórshavn. De syv værker er en del af en installation med kroppens indvolde som tema. Referencerne går primær på overflademønstre og materialer af organisk karakter, hvorimod selve formen er stram og minimalistisk. Det sanselige og rationelle går dermed op i en højere enhed, der på en gang er urovækkende og køligt æstetisk. Nils Ohrt Oktober 2017 Åbent tirsdag til søndag kl. 13-16. Også helligdage. Gratis adgang til 28. februar 2018